આ બાબતે માહિતી આપતાં એક સ્થાનિક રહેવાસીએ મિડ-ડે LOCALને કહ્યું હતું કે ‘સુધરાઈ કાચાં કામ કરવામાં એક્સપર્ટ છે એનો આ નમૂનો છે. દર વર્ષે વરસાદ પહેલાં અનેક પ્રૉમિસ આપતી સુધરાઈના કોઈ વાયદા પૂરા થતા નથી. પહેલાં રોડ પર સુધરાઈ દ્વારા ડામર પાથરવામાં આવ્યો હતો, પણ એના પર રોડ-રોલર ફેરવવામાં ન આવતાં ત્યાં ખાડા પડી ગયા હતા. મિડ-ડે LOCALમાં આ સમસ્યા પ્રસિદ્ધ થયા બાદ સુધરાઈએ ખાડા ભર્યા હતા એને પણ સરખી રીતે જમીનમાં ન દબાવતાં એક વીકમાં જ ભારે વરસાદ આવવાથી ખાડા ફરી પાછા ખૂલી ગયા છે. હવે ફરી પાછા ખાડાને ભર્યા છે. હવે જોવાનું છે કે એ કેટલા દિવસ ટકે છે.’